Sa ranijih protesta Foto: N1

Prema rečima organizatora, protestu je prisustvovalo nekoliko stotina ljudi, koji su prošetali Požeškom ulicom.

Poruka protesta je da od predsednika opštine Čukarica i gradonačelnika Beograda traže da posreduju u mirnom rešavanju spora.

Inicijativa „Sačuvajmo naš parkić“ traži da parkić dobije status zelene površine, a da se investitoru, ukoliko ima svu dokumentaciju, dodeli druga lokacija za gradnju.

Do sada je, putem interneta, sakupljeno i 5.000 potpisa za promenu urbanističkog plana kako bi park dobio status zelene površine, iz Inicijative pozivaju da do sledećeg protesta sakupe 10.000 potpisa za peticiju.

Podsetimo, investitor „NIVA Building“ saopštio je da lokacija na kojoj nameravaju da grade objekat nikada nije bila javna površina i da na njoj nikada nije postojao park u građevinskom i urbanističkom smislu. Na tom prostoru planiraju izgradnju stambenog objekta za koji, kako navode, postoji kompletna projektna i tehnička dokumentacija, i za koji je Direkcija za građevinsko zemljište isplaćena u celosti.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se